Diari Oficial de la Generalitat Valenciana


Sumari del DOGV 6359, del 21-09-2010 (2010/10774)

ACORD de 17 de setembre de 2010, del Consell, com a Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA (INACAPS), pel qual es modifiquen els estatuts socials.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6359

Data del DOGV
:   21-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10996


Data del document
:   17-09-2010

Organisme emissor
:   Institut per l'Acreditació i Avaluació de les Pràctiques Sanitàries, SA

Tipus de document
:   Acord

Anàlisi jurídica

 Descriptors 

:   * Institut per a l'Acreditació i Avaluació de Les Pràctiques Sanitàries
    * legislació
    * ampliació de capital
    * reglament intern
    * capital social
    * societat mercantil
    * empresa pública

ACORD de 17 de setembre de 2010, del Consell, com a Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA (INACAPS), pel qual es modifiquen els estatuts socials. [2010/10812]  
El Consell, en la reunió del dia 17 de setembre de 2010, va adoptar l'acord següent:  
El Consell, reunit a València el dia 17 de setembre de 2010, com a Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA (INACAPS), accepta els següents punts com a orde del dia de la reunió:  
1r. Modificació de l'objecte social.  
2n. Modificació de l'article 4 dels estatuts.  
3r. Autorització a tots els membres del Consell d'Administració perquè, qualsevol d'ells indistintament, puga realitzar tots els actes necessaris per a l'execució dels anteriors punts de l'orde del dia, atorgant per a això les corresponents escriptures públiques i instant-ne la inscripció en el Registre Mercantil.  
4t. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi adopten.  
Com que es tracta d'una empresa pública de la Generalitat, i ja que esta és el seu únic soci, es troba present tot el capital social.  
Per això, després de l'oportuna deliberació i com que no hi ha intervencions de què se sol·licite constància, com a Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA, el Consell, per unanimitat,  
ACORDA  
Primer  
Com a conseqüència de l'entrada en vigor del Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependent de la Generalitat, en l'article de la qual 14 s'establixen les autoavaluacions de qualitat dels servicis públics, i a fi d'optimitzar l'experiència en matèria d'avaluació i acreditació de la qualitat que té l'Institut per a l'Acreditació i Avaluació de les Pràctiques Sanitàries, SA (INACAPS), així com els recursos humans i tècnics de què disposa en l'actualitat, la Junta acorda per unanimitat l'ampliació de l'objecte social de l'entitat, a fi de poder prestar servicis d'acreditació i avaluació als distints ens del sector públic dependents de la Generalitat, previstos en l'indicat Decret 62/2010.   
Segon  
Com a conseqüència de l'anterior acord, es modifica l'article 4 dels estatuts socials, que queda redactat com seguix:  
«Article 4. Objecte  
4.1. La societat tindrà com a objecte l'acreditació dels centres i servicis de salut i, en general, l'avaluació de les pràctiques sanitàries, i fomentarà les investigacions i activitats formatives necessàries per a tal fi.  
En este sentit, es considera objecte específic de les activitats de la societat:  
a) Promoure la millora contínua de la qualitat i la seguretat de l'assistència sanitària, incentivar la cerca de l'excel·lència en la provisió d'assistència sanitària i proporcionar informació comparativa als professionals, ciutadans i administració sanitària sobre les practiques sanitàries, la seua adequació, qualitat, seguretat i efectivitat.  
b) Atorgar un reconeixement extern de la qualitat assistencial per mitjà de l'acreditació dels centres i servicis sanitaris i les seues activitats, atenent criteris específics, objectius i verificables. Per a això, desenvoluparà, mantindrà i actualitzarà contínuament els criteris i estàndards de referència en el procés acreditador, formarà i actualitzarà equips d'auditors sanitaris, coordinarà les activitats d'acreditació i formació que se li sol·liciten i participarà directament en la realització d'eixes activitat si ho estima adequat.  
c) Identificar i informar sobre les tecnologies i pràctiques sanitàries noves o establides que necessiten avaluació, determinant, sobre bases científiques, l'impacte mèdic, econòmic i social de la utilització i emetent informes i dictàmens sobre l'ús adequat, les indicacions idònies i les condicions de la prestació efectiva i de qualitat.  
d) Contribuir a l'adequada formació dels professionals sanitaris per a aconseguir la utilització correcta de la tecnologia.  
4.2. La societat durà a terme les activitats necessàries per a oferir els productes següents:  
a) Certificacions d'acreditació.  
b) Informes d'auditoria.  
c) Documents i avaluacions d'usos i pràctiques sanitàries.  
d) Consultes tècniques.  
e) Servicis d'assessoria.  
f) En general, totes aquelles activitats d'avaluació, d'investigació i de docència i formació pròpies del seu àmbit de competència.  
4.3. L'activitat de la societat comprén el conjunt de pràctiques i institucions sanitàries, amb independència de la titularitat, destinació o ubicació. No obstant això, la societat harmonitzarà els seus objectius plurianuals d'acord amb el que establixen els convenis de col·laboració que puga subscriure amb la Generalitat i les seues entitats autònomes, segons el que establix l'article 54 bis de la Llei de la Hisenda Pública de la Generalitat.  
4.4. La societat també tindrà com a objecte la col·laboració i cooperació en l'acreditació i avaluació de la qualitat dels servicis públics que els ens, organismes i entitats del sector públic dependent de la Generalitat presten als ciutadans».  
Tercer  
Autoritzar tots els membres del Consell d'Administració perquè, qualsevol d'ells indistintament, puga realitzar tots els actes necessaris per a l'execució dels anteriors punts de l'orde del dia, atorgant per a això les corresponents escriptures públiques i instant-ne la inscripció en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi adopten.  
Estos acords es transcriuen literalment.  
Com que no s'han debatut més assumptes que els designats en l'orde del dia, s'aprova la present acta de la reunió de la Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA (INACAPS).  
El present acord es publicarà en el Diari Oficial de la Comunitat Valenciana.  
València, 17 de setembre de 2010  
El vicepresident primer i secretari del Consell,  
VICENTE RAMBLA MOMPLET